बिहार को विशेष राज्‍य का दर्जा दिए जाने की मांग के साथ नीतीश कुमार की राजनीति एक बार फिर विपक्ष को मात देकर इस मसले पर राज्‍य की जनता से सहानुभूति बटोरने की ही लगती रही है. केंद्र सरकार के एक वरिष्‍ठ मंत्री साफ-साफ कह चुके हैं कि मौजूदा प्रावधानों के तहत बिहार को विशेष राज्‍य का दर्जा नहीं दिया जा सकता. बिहार विधानसभा में विपक्ष के नेता RJD के तेजस्‍वी यादव का भी यही कहना रहा है कि इस मसले पर नीतीश कुमार सिर्फ राजनीति करते हैं, और बिहार को विशेष राज्‍य का दर्जा दिलाना उनके लिए संभव नहीं है.